De boca a orella - Conxita Casanovas, Víctor Garcia i Roger Solé - RTVE.es\nDe boca a orella - Conxita Casanovas, Víctor Garcia i Roger Solé\nConxita Casanovas, Víctor Garcia i Roger Solé\nEstrenes pel cap de setmana amb Conxita Casanovas; repàs a les restriccions al comerç amb Víctor Garcia, portaveu de l'associació espanyola de centres comercials a Catalunya; i meteorologia amb Roger Solé.\nveure més sobre "De boca a orella - Conxita Casanovas, Víctor Garcia i Roger Solé" veure menys sobre "De boca a orella - Conxita Casanovas, Víctor Garcia i Roger Solé"\nEls últims 1.958 programes de De boca a orella a Ràdio 4\nNou Johnny Depp al BCN Film Fest Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 54:39 8% hoy\nJohnny Depp al BCN Film Fest hoy Parlem amb Conxita Casanova sobre el BCN Film Fest. Connectem amb la corresponsal d’RNE a Londres, Sara Alonso, per parlar del funeral del Duc d’Edimburg. Secció Roger Solé.\nNou Mata bien y no mires a quién' Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 54:33 8% hoy\nMata bien y no mires a quién' hoy ‘Mata bien y no mires a quién’ L’Hora del Te visita l’obra ‘Mata bien y no mires a quién’. Sílvia Tarragona, Xavier Juclà i Pere Vall conversen amb ...\nNou Heroïnes de Nito Figueras Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 54:48 8% ayer\nHeroïnes de Nito Figueras ayer Parlem amb Nito Figueras que acaba de publicar Heroïnes. També connectem amb la cantant Neus Mar. Secció Oriol Nolis\nNou El TC alemany tomba el límit de preus al lloguer de Berlín Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 53:58 8% ayer\nEl TC alemany tomba el límit de preus al lloguer de Berlín ayer El Constitucional alemany tomba el límit de preus al lloguer de Berlín. Parlem amb Gabriel Herreroo (corresponsal de RNE a Berlín) i Carme Arcarazo (portaveu del Sindicat de Llogateres). Parl...\nNou La gestió de l'aigua a Catalunya Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 54:31 13% ayer\nLa gestió de l'aigua a Catalunya ayer La gestió de l’aigua a Catalunya. Parlem amb Lluís Basteiro i Bertolí, membre de l’equip de Coordinació de l’Associació de Municipis i Entitats per l’Aig...\nNou Entrevista a Ahmad Alhamsho Completo 54:19 8% pasado lunes\nEntrevista a Ahmad Alhamsho pasado lunes Parlem amb Ahmad Alhamsho. Secció series Betu Martínez.\nNou Avaluació dels 100 primers dies del Brexit efectiu Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 53:28 8% pasado lunes\nAvaluació dels 100 primers dies del Brexit efectiu pasado lunes Avaluació dels 100 primers dies del Brexit efectiu. Parlem amb Robert Casajuana, soci Economista de SLM i Director Academic de ISEFI. Entrevista a Queralt Solé, professora agregada d'histò...\nNou De boca a orella - El Ramadà a Catalunya Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 54:32 8% pasado lunes\nDe boca a orella - El Ramadà a Catalunya pasado lunes El Ramadà a Catalunya. Parlem amb Mohamed Halhoul, secretari general i portaveu Federació Consell Islàmic de Catalunya, i Mourad Elboudouhi, president de l'Associació Watani.\nJazz amb Eduardo Hojman Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 54:29 8% pasado viernes\nDe boca a orella - Abril, un mes no molt plujós Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 52:30 8% pasado viernes\nL'Hora del Te amb Sebas Martín Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 54:34 13% pasado viernes\nAngelina Jolie i Billy Bob Thornton Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 54:39 8% 08 abr 2021\nAngelina Jolie i Billy Bob Thornton 08 abr 2021 Oriol Nolis ens parla de la història d' Angelina Jolie i Billy Bob Thornton. Entrevista a Silvia Comes, per 'Vals de aniversario'. Mònia Presta ens dóna tips per comunicar-se mill...\n1917 Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 54:34 8% 08 abr 2021\n1917 08 abr 2021 Entrevista a Roberto Vila Garcia pel llibre '1917: El Estado Catalán y el Soviet Español'. Parlem amb Sara Alonso, corresponsal de RNE a Londres i amb Carme Zapata, presidenta de l'Assoc...\nCom afecten els ERTOS a la declaració de la renda? Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 51:58 8% 08 abr 2021\nCom afecten els ERTOS a la declaració de la renda? 08 abr 2021 Com afecten els ERTOS a la renda?. Tertúlia amb Anna Rossell, directora àrea fiscal d’Ubach Munné i Roger Cabeza Garrido, membre de la Junta de l’ Associació Professional d...


Tallen l'accés als túnels de Bracons per culpa d'un cable penjant - Diari de Girona\nTallen l'accés als túnels de Bracons per culpa d'un cable penjant\nTallen l'accés als túnels de Bracons per culpa d'un cable penjant Diari de Girona\nEls túnels de Bracons van quedar tallats ahir a la tarda a causa d'un cable d'electricitat que penjava del sostre del túnel de Salines. El Servei Català de Trànsit va rebre l'avís a dos quarts de quatre. Fins al lloc ja s'havien desplaçat els Mossos d'Esquadra, que, inicialment, van tallar la via en ambdós sentits per garantir la seguretat dels seus usuaris. Al cap d'una estona, aproximadament passats uns 45 minuts, es va poder donar pas alternatiu a la C-37 a l'alçada de Sant Pere de Torelló, mentre es resolia la incidència del cable.\nPrèviament, tal com va explicar Trànsit, ja havien tingut lloc dues incidències a la mateixa zona dels túnels. En el primer cas, un vehicle avariat que va ser retirat immediatament de la carretera, i just després un accident que també va ser resolt en poca estona. Tot i les tres incidències, el trànsit es va mantenir fluid sense originar llargues retencions.


Editorial | En Portada\nPublicat el 8 Juliol 2013 per En Portada\nEn portada, 57 (juliol/setembre de 2013)\nImatge: Summer reading de Lili Vieira de Carvalho a http://www.flickr.com\nEls equipaments bibliotecaris tenen, avui dia, un valor inqüestionable pels recursos informatius que ofereixen, per la col·lecció documental de què disposen, per les activitats formatives que realitzen, pels serveis gratuïts que ofereixen, perquè fomenten l’ús de les noves tecnologies, perquè desenvolupen activitats de foment a la lectura, perquè són un espai de cohesió social, de relació i de trobada, perquè ofereixen uns horaris d’obertura amplis.\nAra que hem entrat en aquella època de l’any –l’estiu- en què podem fer un període més o menys llarg de vacances, en què tenim més temps lliure, en què podem dedicar més temps a les nostres aficions, us volem donar a conèixer la Biblioteca– si és que encara no l’enteneu així- com un equipament que us pot oferir recursos i serveis per al vostre temps de lleure. En un ambient relaxat i tranquil, en un espai fresc, a recer de la calor i les altes temperatures, la Biblioteca Joan Triadú esdevé l’espai ideal per gaudir de la lectura, per navegar per Internet, per escoltar música, per participar dels actes culturals que organitza.\nDurant aquest estiu, i per aprofitar el vostre temps de lleure, teniu al vostre abast el fons documental de la Biblioteca: 136 títols de publicacions periòdiques, de revistes de diferents temàtiques (cuina, decoració, actualitat, esport, viatges…) i diaris d’àmbit comarcal i estatal; pel·lícules i documentals per distreure’s, per aprendre, per gaudir; cd’s per emportar-se a casa o escoltar a la mateixa biblioteca. Podeu gaudir, doncs, d’aquesta col·lecció documental a la mateixa biblioteca, llegint una revista o un bon llibre (tant de ficció com de no ficció), escoltant música en les còmodes butaques que hi ha a l’àrea d’audiovisuals; o podeu gaudir d’aquest fons documental, des de casa, a través del servei de préstec.\nPerquè aprofiteu millor el fons documental de què disposem, la Biblioteca us ha preparat una selecció de pel·lícules per emportar-vos en préstec i gaudir del cinema des de casa. Recordeu que us podeu emportar en préstec un màxim de 6 dvd’s per un període de 30 dies renovables (es poden fer fins a 3 renovacions).\nImatge: Bike trip de Decade_null a http://www.flickr.com\nPer aquells que voleu viatjar a qualsevol lloc del món, a prop o lluny, i necessiteu preparar la vostra ruta; per aquells que voleu conèixer món sense haver-vos de moure de casa, la Biblioteca posa a la vostra disposició la secció de guies de viatge i de revistes de viatge, documents que us permetran conèixer un país, una ciutat o un lloc concret, que us permetran descobrir els monuments més importants de cada lloc, el què cal visitar, els elements singulars d’una destinació.\nLa Biblioteca disposa també de les darreres novetats editorials i us ofereix la possibilitat de llegir-les a la mateixa biblioteca o d’emportar-vos-les a casa en préstec i gaudir de bones lectures aquest estiu.\nI per al públic infantil i juvenil, la Biblioteca ha seleccionat un conjunt de llibres, adreçats a diferents franges d’edat, perquè aquest estiu a ningú li falti lectura.\nPel que fa als serveis que ofereix la Biblioteca, els serveis d’Internet i Wi-Fi us ofereixen també recursos per al vostre temps de lleure. La Biblioteca disposa de 17 ordinadors amb connexió gratuïta a Internet: 13 a l’àrea d’adults i 4 a l’àrea infantil, que us permeten accedir a un gran ventall de recursos informatius, a un entorn de formació virtual i que alhora esdevenen una eina per a l’oci. A més d’Internet i Wi-Fi, us oferim el servei d’extensió cultural que, aquest estiu, us permetrà passejar per l’exposició Llegir com viure. Homenatge a Joan Triadú. 1921-2010, una exposició que ens acosta a la figura d’aquest gran pedagog, escriptor, crític literari i activista cultural que fou Joan Triadú. L’exposició, que es pot visitar fins al 7 de setembre a la Biblioteca, és un recorregut per la vida i l’obra de Joan Triadú, a través de textos seleccionats de l’obra Memòries d’un segle d’or, d’objectes personals i d’una selecció de cartes d’intel·lectuals com Carles Riba, Mercè Rodoreda, Baltasar Porcel… L’exposició va, a més, acompanyada d’un audiovisual, que també es pot visualitzar a la Biblioteca.\nExposició Llegir com viure. Homenatge a Joan Triadú. 1921-2010\nAquest estiu, us convidem també a passejar-vos per l’exposició virtual de la Isa Basset a través de l’espai Art_24, un espai digital i virtual que exposa, sense límits horaris, sense fronteres geogràfiques, tot tipus d’expressions artístiques. La Biblioteca Joan Triadú és un dels equipaments de la ciutat que acull un punt d’accés per poder gaudir d’aquesta exposició. Fins al 25 de setembre es podrà veure l’obra de la Isa Basset per passar a acollir, després, noves exposicions d’altres autors locals i comarcals.\nNo us podeu perdre tampoc l’exposició 10 anys dibuixant les Nits, una mostra de les il·lustracions del dibuixant vigatà Xevidom, que recull els 10 anys de vida del conegut Festival Nits de Cinema Oriental.\nFinalment i, malgrat que l’activitat Temps de contes finalitza al juny, en acabar el curs escolar, aquest mes de juliol us presentem La llegenda del llac del sol i de la lluna, en col·laboració i dins del marc del Festival Nits de Cinema Oriental. Un espectacle amb llums i ombres a càrrec d’en Xevi Domínguez, la Montse Batalla, l’Anna Obiols i en Subi.\nLa Biblioteca no tanca durant l’estiu, tot i que modifica el seu horari d’obertura, i us ofereix un munt de recursos i de possibilitats per gaudir del vostre temps de lleure.\nL'entrada va ser publicada el Editorial i etiquetada Editorial En portada, En portada 57 (juliol/setembre 2013) per En Portada. Guarda l'enllaç permanent.


Curs Entenent el gènere: Dones i desigualtatsAjuntament de L'Hospitalet\nCurs Entenent el gènere: Dones i desigualtats\nLloc: Aula de Drets Humans de L’Hospitalet (c. de Josep Ma. de Sagarra, 29 amb c. de Santa Rosa)\nTres Quarts per cinc Quarts, el Centre d’Atenció i Informació a la Dona i la Fundació Solidaritat UB organitzen el curs universitari Entenent el gènere: dones i desigualtats. Entre altres qüestions s’abordarà la bretxa salarial, la dependència econòmica, l’exclusivitat en les tasques de cura, i la cosificació al carrer i a la feina.\nEn la presentació del curs s’afirma que la socialització del gènere marca la diferència de com ser, com sentir i com actuar d'homes i dones des del naixement, establint allò que associem a la masculinitat i a la feminitat. Aquesta qüestió és la llavor de la desigualtat que pateixen les dones. A partir d’aquesta construcció sexe-gènere, l’home ha gaudit i gaudeix d’una posició dominant, que legitima que les dones pateixin situacions de desigualtat en múltiples esferes de la vida: bretxa salarial, dependència econòmica, exclusivitat en les tasques de cura, cosificació al carrer i a la feina...\nA hores d’ara mantenim el funcionament d'acord amb aquests estereotips, amb imatges trivialitzades que la globalització mediàtica ha contribuït a incrementar, perpetuant entre d’altres les desigualtats de gènere. Ha arribat el moment de tenir un tarannà inquiet i inconformista que qüestioni les discriminacions que pateixen les dones, amb una reflexió d'ampli abast tant per comprendre el que està passant com per tenir clares les eines per a redreçar la situació. Hem de pensar si s’ha de parlar d’igualtat, sempre respecte a l’home, o de la dona com un objecte ple. Cal, potser, plantejar l’anomenada igualtat efectiva entre homes i dones com un valor social, moral, polític, econòmic i jurídic.\nAl díptic del curs trobareu tota la informació sobre el contingut de les sessions i el procés de matriculació.\nHorari: dimarts i dijous, de 18 a 21 hores, del 14 al 28 de març\nPreu: 30 euros (15 euros per a persones aturades i/o socis de les entitats organitzadores)


Les entrevistes es van emetre en format de microespais, que amb la introducció corresponent d'identificació del personatge, es van emetre al llarg de la programació de l'any 2007. Es van anar alternant els espais amb diferents personatges al llarg del dia, permetent una reiteració en la seva emissió.\nCol•laborador de Ràdio Palamós entre els anys 1982 i 1986, president del Club de Vela de Palamós des del 1985 i president de la Cambra de Comerç des del 2006\nCol·laborador a Ràdio Palamós durant 10 anys en diversos programes gastronòmics. Cuiner i propietari del Restaurant Mas dels Arcs.\nRegidora pel Partit dels Socialistes de Catalunya entre els anys 1999 i 2003 i alcaldessa des del 2003 i fins a l'actualitat.\nDirector de la revista local la Proa en diverses etapes, i actualment educador social.\nCol•laborador de Ràdio Palamós des del 1982 fins al 1986. Membre de la comissió organitzadora del Carnaval entre el 1988 i el 2000 i director d’una acadèmia d’ensenyament d’idiomes.\nInvestigador de la història de Palamós, ha col•laborat en diversos programes de divulgació de Ràdio Palamós. Fill predilecte de la Vila de Palamós.\nPeriodista esportiu, col•laborador de Ràdio Palamós en diverses etapes. Conductor de les retransmissions del Palamós C.F. a l’emissora.\nDirector del Museu de la Pesca de Palamós.\nCol•laborador de Ràdio Palamós des del 1982 fins a l’actualitat, amb diversos programes. Professional del ram de la construcció.\nDirector de Ràdio Palamós des del 1986 fins a l’actualitat.\nBiòleg, portaveu de la campanya Salvem Castell des del 1989 fins al 1999. Actualment tècnic de Medi Ambient de l’Ajuntament de Palamós.\nCol•laborador de la secció d’esports de Ràdio Palamós entre el 2001 i el 2005. Actualment, periodista esportiu de la Sexta.\nMembre de la primera junta directiva de Ràdio Estudiantil de Palamós, col•laborador en l’emissora fins al 1985. Des del 1990, secretari de la Confraria de Pescadors de Palamós.\nExalcalde de Palamós per Convergència i Unió entre els anys 1985 i 1996.\nAdvocat i exalcalde de Palamós per Convergència i Unió des del 1996 fins al 2003.\nUn dels fundadors de Ràdio Estudiantil l'any 1982. Regidor de Cultural de l'Ajuntament entre el 1987 i 1999. Actualment educador social.\nCol·laborador de Ràdio Palamós entre els anys 1982 i 1987. Actualment biòleg i investigador.\nLocutor, realitzador i productor de programes a Ràdio Palamós entre el 1986 i el 1999. Actualment, cap de premsa de l’Ajuntament de Palamós.\nCol•laborador a Ràdio Palamós entre el 1982 i mitjans dels anys noranta. Actualment professional vinculat al suro i derivats.\nCol•laboradora de Ràdio Palamós en diversos programes, membre del grup teatral La Gespa des dels seus orígens el 1969.\nTècnic de cultura de l’Ajuntament de Palafrugell, ha col•laborat a Ràdio Palamós amb el programa 'Hostes Vindran'.\nFrancesc Sànchez Carcassés\nCol•laborador de Ràdio Estudiantil de Palamós en els seus orígens i en diverses etapes. Fundador de Ràdio Costa Brava i director d’aquesta emissora entre 1994 i 1999.\nDirector de l’escola Vedruna en el moment de la fundació de Ràdio Estudiantil de Palamós.\nDirector de Ràdio Palamós entre el 1982 i el 1985. Actualment assessor immobiliari.\nCol·laboradora de Ràdio Palamós en diverses etapes des de 1983. Propietària d'una botiga al carrer Major.\nAntiga locutora de l’emissora La Voz de la Costa Brava i des de finals dels anys vuitanta, col•laboradora habitual de Ràdio Palamós.\nTertulià de Ràdio Palamós en diverses etapes, organitzador de concerts i antic membre d’entitats juvenils com el Filtre o l’Ateneu. Marxant del mercat.\nPresident del Centre d’Iniciatives Turístiques des del 1982 fins al 1988, i també en una segona etapa. Regidor per Ciutadans de Palamós des del 2003 i fins al 2011.\nCol·laborador de Ràdio Palamós entre 1989 i 1991. Coordinador de la Creu Roja des de l'any 1995.


Quina pot ser la pitjor cara de la intel·ligència artificial? - YCOM\nQuina pot ser la pitjor cara de la intel·ligència artificial?\nSi m’haig de guiar per les afirmacions que els analistes de Gartner han fet durant el simposi que la famosa consultora està celebrant aquests dies a Barcelona, la intel·ligència artificial no només no representarà cap perill per als nostres llocs de treball, sinó que ens ajudarà a mantenir-los.\nUs ho creieu? No, jo tampoc m’ho crec, malgrat que admeto que pugui haver-hi excepcions puntuals\nPerò jo només sóc algú que transmet el que veu i sent i, com a molt, la meva opinió al respecte, mentre que als analistes de Gartner els paguen perquè, basant-se en estudis i prediccions, busquin endevinar les tendències de futur en el món de la tecnologia aplicat a les empreses.\nAquí, a parer meu, la barrera entre “endevinar” i “avançar” (casualitat vs. causalitat) és tan fina que s’esvaeix, ja que la mateixa Gartner ajuda les empreses a implementar polítiques que les condueixin cap a aquest futur que veuen -o, així, acaben creant- els seus analistes.\nPasso a explicar, doncs, com veuen a Gartner l’arribada massiva de la intel·ligència artificial al lloc de treball.\nNomés intel·ligència artificial no; humà augmentat sí\n“Les empreses de segona línia, les que vagin a remolc de les més innovadores a primera línia, adoptaran intel·ligència artificial. Les empreses que liderin desenvoluparan la intel·ligència augmentada”.\nAquesta frase -que jo he traduït de l’anglès, adaptant-la- resumeix la manera de veure les coses que tenen a Gartner. Els seus analistes no aposten per substituir un lloc de treball amb una intel·ligència artificial, sinó que entenen que les empreses hauran de complementar els seus professionals amb eines que siguin capaces de treure’ls feina rutinària de sobre.\nRaó no els manca, i us ho explicaré amb un senzill exemple: us posen un robot que, automàticament, us selecciona el correu electrònic, us llegeix el més important, i us fa un resum de què us pot interessar més de la resta, el que consideraríem “palla”. Fins i tot pot donar algunes respostes de manera automàtica, com un “rebut, OK”. Us podeu imaginar la feina que us trauria de sobre?\nTot i que la idea pot semblar atractiva, també podeu tenir por; “és el principi de la meva substitució per les màquines, d’aquí a un any, em faran fora de la feina” és un pensament que us pot assaltar molt fàcilment. I és comprensible.\nEls mateixos analistes de Gartner admeten que es passarà un temps en què la intel·ligència artificial destruirà més feines de les que crearà, però que la situació revertirà, i que fins i tot el resultat net dels llocs creats menys els destruïts acabarà essent positiu, el que voldrà dir que la intel·ligència artificial acabarà redundant en la creació de llocs de feina.\nPerò només cal gratar una mica per veure que aquest argument trontolla pels seus fonaments; “tots els llocs de treball se salvaran, es recuperaran?” preguntava un periodista a la roda de premsa posterior a la conferència central del dia. Mirades entre els quatre ponents que hi havia a la sala, no exemptes de nervis.\n“No tots, hi haurà guanyadors i perdedors” arrencava, finalment, tot decidit un dels conferenciants. Només els llocs de treball i perfils professionals que puguin donar algun valor afegit per sobre del producte de la feina de la intel·ligència artificial podran salvar el seu lloc de treball. Seran els guanyadors.\nSi creem un robot que pesca i ho pot fer amb uns resultats comparables al del pescador, per què necessitem aquest darrer? Si el pescador pot donar un valor afegit (no hi entenc en pesca, però per exemple fer una segona selecció del peix per qualitats per a la qual la intel·ligència artificial del robot no hi està capacitada), llavors el seu lloc de treball se salvarà, perquè el que farà el robot és treure-li feina pesada i donar-li la possibilitat d’afegir valor al producte que ven l’empresa que el contracta. En el nostre exemple, poder vendre diferents qualitats de peix a preus diferents guanyant més diners encara. Tothom hi guanya, tothom feliç.\nEn aquest cas puntual sí, però quants pescadors perdran la seva feina?\nEm costa de creure que una empresa que ha implementat un sistema automatitzat d’atenció telefònica que funcioni amb intel·ligència artificial, per exemple, podent prescindir de la meitat dels seus treballadors que feien fins ara aquest servei de forma “manual”, no en prescindeixi. I més per com es porten avui en dia els negocis, en els que el benefici econòmic mana més que tota la resta.\nPer què Gartner ho creu així? per experiència pròpia, segons diuen: allà on han implantat intel·ligència artificial, al cap d’un temps s’han recuperat llocs de treball i, fins i tot, se n’han creat de nous. No han citat noms ni xifres concretes (també entenc que són dades de clients i, per tant, sensibles), ni de manera anònima.\nPer això, la jugada intel·ligent segons Gartner, serà no pas la substitució del treballador per una intel·ligència artificial, sinó dotar al treballador humà d’eines intel·ligents que li treguin tasques repetitives de sobre i, així, ell es pugui dedicar a les més creatives i que aportin valor afegit.\nLa fi de la privacitat a la feina\nI també als espais públics. Els experts de la consultora posen com a exemple llocs de treball que actualment ja són constantment monitorats, com els dels centres d’atenció telefònica, en els quals totes les converses són gravades entre altres mesures de vigilància.\nPerò la intel·ligència artificial permetrà anar un pas més enllà en les pràctiques orwel·lianes, monitorant de manera continuada i desatesa els treballadors, sabent quan van al lavabo i quanta estona s’hi passen, si parlen amb els companys de feina i, en casos extrems, de què (a través de micros).\nD’acord, és un panorama realment dantesc, i no el veurem d’aquí a poc, però algun dia podríem veure-ho.\nGartner pronostica la pèrdua, ja irreparable, de la privacitat tant al lloc de treball com a l’espai públic, on d’aquí a un temps, estarem constantment monitorats. L’únic espai on els consultors vaticinen que estarem segurs sense ser monitorats és a casa nostra. Cadascú a la seva, s’entén.\nTambé aclareixen que si cal arribar a l’extrem de què tot sigui monitorat, controlat i censurat a l’empresa, és que alguna cosa no s’està fent bé. I en aquest punt hi estic completament d’acord; a gust, en un camp de concentració permanentment vigilat, no hi treballa ningú, i si l’empresa s’ha de convertir en això, és símptoma de què alguna cosa falla a la cultura corporativa o a l’ambient de treball que s’hi viu.\nI com reaccionarà la gent? Doncs a Gartner vaticinen que ho acceptarà resignada. Però sense aprofundir en el perquè (a tu t’agradaria que et vigilessin constantment?)\nI és que potser els és massa dur acceptar que en molts casos, en el futur, necessitarem tant una feina que acceptarem qualsevol condició per accedir-hi.\nBenvinguts a la nova revolució industrial. Si Charles Dickens encara fos viu, ja estaria esmolant la ploma. Si ho fos George Orwell, ja estaria escrivint una segona part del seu famós 1984…


Helly hansen Pursuit comprar i ofertes a Dressinn\nDescripció Helly hansen Pursuit\nAtractiva jaqueta de pluja decorada amb el gran logotip de Helly Hansen. La jaqueta Pursuit és una peça resistent al vent, amb les costures completament tancades, les butxaques frontals amb cremallera, la caputxa baixa i regulable i els punys elàstics.\nEstà construït en teixits de dues capes i integrat amb la tecnologia Helly Tech Protection. Aquesta jaqueta és tot el que necessiteu per aprofitar l’estació de pluges, deixeu-vos sense preocupar-vos de la pluja o la humitat.\nUna jaqueta de pluja lleugera amb un gran logotip de Helly Hansen\n2 Tela principal de capa\nGran logotip de HH Inscripció\nA dressinn et detallem totes les característiques de Helly hansen Pursuit. A la botiga de moda , trobaràs diferents talles de Helly hansen Pursuit. Et garantim un pagament totalment segur i l’enviament ràpid! I per completar la teva compra descobreix altres productes semblants a Helly hansen Pursuit i beneficia’t de les millor ofertes en material de moda .\nCaracterístiques Helly hansen Pursuit\nTecnologias Helly hansen Pursuit\nSostenibilitat Helly hansen Pursuit\n$ 292.25 $222.99\n$ 117.55 $94.99\n$ 185.43 $147.99


BLOC ALBA SERRA: L ' ombra allargada del passat\nL ' ombra allargada del passat\nEl proppassat divendres vam tenir Ple Extraordinari amb únicament 2 punts en l' ordre del dia :\n- declarar la nul.litat de la llicència per a la construcció del monstruós edifici de pisos\n- l' adjudicació definitiva per a poder rehabilitar el local polivalent de l' Estació.\nTots dos punts eren importants però n' era més el primer punt. Més ben dit, el primer punt era importantíssim per molts aspectes que comporta aquesta construcció pel poble d' Amer. Nómés per nombrar-ne uns quants :\n-qualsevol obra pública o particular ha de complir amb la normativa vigent.\n-la gent que ha posat diners i il.lusió en poder adquirir un habitatge però degut a la situació en què es troba l' edifici doncs ara no hi poden accedir.\n-si Baker Gestión ha interposat un contenciós administratiu pot suposar pel poble, en cas de guanyar el judici, un desemborsament de més de 3 milions d' euros de les arques municipals d' indemnització.\nPer què nosaltres vam votar un No a ratificar la nul.litat de la llicència ?\n-Perquè Baker Gestión ha posat un contenciós administratiu. Per tant, en aquests moments l' empresa considera que no se li havien d' haver fet parar les obres perquè segons Baker tenen tots els permisos que se' ls hi va concedir en l' era Güell. En cas que tot això fos cert, el poble d' Amer hauria d' indemnitzar a Baker.\n-Aquesta setmana ens vam assabentar que Baker havia posat un contenciós-administratiu el mes d' abril. Per què si és un tema tan important no se'ns convoca i se'ns posa sobre la taula de manera clarivident tots aquests punts ? Hagués estat bé fer, com quasi sempre fem, la comissió informativa. Però, sorprenentment, aquesta vegada no se'n va fer.\n-Nosaltres vam demanar que aquest punt s' havia d' aplaçar a un altre Ple perquè creiem que no havíem tingut accés a tota la informació.\nNo es pot convocar un Ple de tanta importància i no saber si prosperarà. Recordem que ERC i CA estan en minoria.\nTothom sap que aquest edifici s' ha saltat la normativa però ara el que cal és donar-hi solució i, més tard, demanar les responsabilitats a qui toqui (alcalde, arquitectes....).\nTambé cal ressaltar que si Güell havia de sortir de la sala de Plens en el moment de la votació i no ho va fer doncs aquest Ple queda anul.lat immediatament.\nCiU ha votat un NO per salvaguardar, en cas que Baker tingués raó, d' una possible indemnització.\nL' ombra del passat encara és massa a prop. ERC i CiU d' Amer no s' han de distanciar per arreglar les ombres del passat però el que sí que cal és intentar buscar sinèrgies i informar correctament d'aquests punts tan importants.\na de novembre 15, 2009\nEl 17 / novembre / 2009 12:56, Petra Dura <2036202@gmail.com> ha escrit:\nL’ombra del passat s’allarga per encobrir a nous còmplices.\nEls arguments que exposes per justificar la votació de CIU en el darrer Ple es contradiuen constantment. Escrius frases com "pot suposar", "en cas de que fos cert", "ens hem assabentat" no cites fonts ni dades fermes,etc. i acabes dient "no teníem accés a tota la informació". En aquest cas la PRUDÈNCIA recomanaria una abstenció, però CIU va votar EN CONTRA del dictamen de la Comissió Jurídica Assessora. Et faig saber que aquest òrgan, està integrat per quinze juristes catalans de reconegut prestigi. Les seves decisions estan prou avalades per a qualsevol jurista seriós.\nPer acabar, quan escrius "Tothom sap que aquest edifici s’ha saltat la normativa", queda implícit que:\na) En Güell havia de sortir de la sala de Plens en el moment de la votació, i com bé dius "i no ho va fer doncs aquest Ple queda anul·lat"\nQUIN PAPERÀS PELS REGIDORS DE CIU!!!!\nb) quan suggereixes "ara el que cal és donar-hi solució i, més tard, demanar les responsabilitats a qui toqui" Deixes ben clar que per a tu, solucionar un problema no significa demanar responsabilitats a qui toqui, sinó NEGOCIAR ENTRE CORRUPTES COM TAPAR EL FORAT I DESPRÉS BUSCAR UN CAP DE TURC!.\nAmb les teves pròpies paraules, et recordo que: "qualsevol obra pública o particular ha de complir amb la normativa vigent".\nAquesta és una interpretació que resultant d'una lectura reflexiva del teu blog. Ànim segueix, ets molt interessant!\n17 de novembre de 2009, a les 22:04\nBenvolgut anònim alias Petra Dura :\nCarai, si que et molesta el meu post ! I pel que veig saps moltes coses oi ? Treballes a l' ajuntament o és que tens informació privilegiada que a certs regidors se'ls hi amaga ?\nMira, per començar el que seria recomenable és identificar-te amb el nom i cognom. Malgrat això, et contestaré.\nMira tan tu com jo sabem coses, potser moltes coses que no són "recomenables dir".\nEls arguments que exposo no es contradiuen gens amb la votació. Jo m' he assabentat de coses tan per un sentit com per l' altre i això fa que el meu vot hagi anat a decidir un NO.\nSí, ens va quedar ben clar que la Comissió Jurídica Assessora està integrat per juristes reconeguts i prestigiosos. No en dubto gens. Però no es pot dir al mateix de la manera d' actuar de l' Equip de Govern ni d' altres "assessors" que hi ha en aquesta Casa de la Vila.\nEl tema és molt important perquè no es reuneixi als regidors i es posin als papers, tots els papers sobre la taula.\nBaker diu una cosa, l' Equip de govern i els assessors de la Casa en diuen un altre. Al final, hi ha un contenciós i també els nostres prestigiosos juristes ens van informar de moltes coses que s' amaguen a Casa de la Vila. Oi que m' entens ?\nJo cito les coses que puc dir, ben certes i fermes. I no com tu que t' amagues darrere d' un anònim i saps moltes coses, això és el que sembla, però no les dius.\nEls regidors de CiU no som qui ha de dir a Güell si ha de marxar o no del Ple. Pot ser tu,que tan interessada estàs, li podies haver dit. O més ben dit, algú que té la potestat de dir-li li hauria d' haver llegit la normativa.\nPer altra part, en cap moment he dit que no s' han de demanar responsabilitats. Sempre ho dic i ho repeteixo. CiU no li cal negociar amb corruptes, no li cal tapar forats ni buscar un cap de turc.\nCiU sempre ha defensat la llei davant dels suposats casos que hi puguin haver en el poble. Però el que sí que fa CiU és tenir més seny que vosaltres i tocar de peus a terra.\nA més, no sé perquè ara et fas tan la o el legal ! Et recordo que si aquest edifici té aquest enrenou ha estat per una denúncia d' una particular i no pas de l' Equip de Govern.\nEl que hauries de recomanar als teus és :\n-auditoria urbanística de totes les pressumptes irregularitats.\n-auditoria econòmica. Per què no es fa ? que curiós oi ?\n-aprovar els pressupostos de l' any 2009 i 2010 perquè sinó fareu com l' Era Güell.\nDesprés quan hagis fet tot això, podràs parlar amb el cap ben alt i no assenyalar a d' altres que intenten fer la seva feina tan bé com poden o els hi deixen fer.\n17 de novembre de 2009, a les 23:55\no fas molt bé i o comentes genial.\nli he ensañat a la meva mare i diuque o escrius en detall no et falta res.\n19 de novembre de 2009, a les 20:01


Els artífex de la recuperació de la UE Tàrrega - Nova Tàrrega\nDivendres, 14 de desembre de 2018 a les 08:16h\nL'entrenador targarí, Edu Berrocal, és un dels responsables del bon paper que ha fet l'equip fins ara | Francesc Gasull Cairó\nUn setè lloc, cosa impensable després d'un inici de campionat tan dubitatiu com va viure l'equip blaugrana fins a la jornada cinc, quan l'equip va començar a reaccionar en positiu. Ara que s'ha fet l'aturada de descans del pont de la Puríssima, quan s'aturà la competició per posar al dia el calendari de partits a causa d'algunes suspensions, és bo fer balanç del que ha estat fins ara el campionat de lliga per a la UE Tàrrega.\nPer començar, cal dir que la plantilla del Tàrrega ha sabut reaccionar d'una forma positiva sota la batuta del tècnic Edu Berrocal, que es va fer càrrec de l'equip a la cinquena jornada de lliga, quan el quadre targarí era cuer de la classificació amb només un punt i ara acaba d'encadenar set jornades d'imbatibilitat, amb quatre victòries i tres empats, que li han valgut situar-se al setè lloc de la classificació amb 19 punts.\nLa plantilla de vint jugadors amb una mitjana de poc més de 23 anys, amb una barreja important de joventut i veterania, està donant uns resultats força positius. Ara bé, s'ha de destacar que dels vint jugadors que la conformen, dotze tenen entre 19 i 23 anys i deu són formats a la casa. Un fet important que cal tenir en compte, perquè queda clar que l'aposta del club, com diu el president Gerard Caro, "és nodrir la primera plantilla amb jugadors de casa i naturalment augmentar la seva competitivitat, si cal, amb la incorporació de jugadors forans que ajudin a augmentar-ne el nivell, com passa aquesta temporada".\nUna plantilla que, segons el tècnic Edu Berrocal, "està compromesa amb el projecte i amb l'objectiu de salvar la categoria, i encara més, si els jugadors, continuen amb aquest grau d'implicació tan elevat, com estan demostrant jornada a jornada, posant al servei del conjunt tot l'esforç i el seu talent."\nTot el que s'ha aconseguit fins ara, a tres jornades d'acabar la primera volta del campionat no és casual, perquè és fruit del treball de tots, i per tant, té molt mèrit si tenim en compte el mal inici del campionat, cuers, amb un punt a la classificació a la jornada cinquena.\nTé molt mèrit perquè l'equip s'ha hagut d'enfrontar, entre altres rivals, als quatre equips, que sense cap mena de dubte són els més forts de la categoria i d'entre els quals amb tota seguretat en sortirà el campió. Tots quatre són els més destacats i ferms candidats a l'ascens a la Tercera Divisió Nacional al final de la temporada: Mollerussa, Viladecans, Manresa i Muntanyesa. El Mollerussa i la Muntanyesa al seu camp. Dos partits que es van saldar amb una derrota per la mínima (1 a 0) a la capital del Pla, en l'estrena de Berrocal a la banqueta blaugrana, malgrat la millora experimentada per l'equip, donant una imatge força positiva que després s'ha concretat partit a partit i jornada a jornada i, un empat a un gol al camp de la Muntanyesa, en un gran partit dels blaugrana que es van merèixer molt més que aquell empat final.\nDesprés és cert que al Municipal Joan Capdevila l'equip ha cedit un empat davant el millor equip del grup com és el Manresa (1 a 1) en un gran partit però, dels dos equips potser el millor que aquesta temporada s'ha vist al camp targarí i, davant del Viladecans es va assolir una victòria convincent (2 a 0) per confirmar que la reacció blaugrana era un fet fefaent i important.\nPer tant, davant dels grans de la categoria, pensem que és un bon balanç, un balanç força positiu i prou destacat, del que s'ha aconseguit fins ara, si ho complementem amb la resta de bons partits jugats pels blaugrana i els bons resultats aconseguits des de l'arribada d'Edu Berrocal a la banqueta tagarina. Queda clar, que situar l'equip al setè lloc de la classificació, en nou jornades, diu molt a favor de tots plegats, perquè han aconseguit que els rivals els vegin com un equip que fa respecte i admiració pel seu bon futbol i per la manera com treballa, del primer al darrer minut de cada partit.\nAquest diumenge dia 16 a les 12 del migdia, els targarins jugaran al camp de la Verneda de Barcelona, en un camp i davant d'un rival històrics del futbol català com és el Júpiter. Sense cap mena de dubte serà una altra prova important per als blaugrana, perquè el Júpiter és tretzè a la classificació a sis punts per sota dels targarins i, per tant, voldran sumar el tres punts per fugir dels llocs de descens que ocupen ara mateix.


Sta. Magdalena substitueix el motor del pou d'aigua potable, danyat per la gota freda - Santa Magdalena de Polpis\nInici » Sta. Magdalena substitueix el motor del pou d’aigua potable, danyat per la gota freda\n09/11/2018 Filed Under: Sin categoría\nL’Ajuntament de Sta. Magdalena, a través d’una empresa especialitzada de la comarca, ha procedit aquesta mateixa setmana a la substitució del motor del pou d’aigua potable del dipòsit de ‘Les Pedreres’, que s’havia trencat com a conseqüència de l’episodi de gota freda, que va patir la població. Concretament, les contínues pujades i baixades de tensió van provocar que aquest motor es cremara, deixant sense subministrament d’aigua a la població, la qual cosa va propiciar que l’Ajuntament haguera d’engegar l’antic dipòsit, ara en desús.\nEn aquest sentit, Sergio Bou, alcalde de Sta. Magdalena, ha explicat que: “s’ha substituït el motor desbaratat per un nou, que ja està funcionant a ple rendiment. De fet, els veïns hauran notat un augment de la pressió del subministrament d’aigua potable”.\nLa substitució del motor trencat i la posada en funcionament d’un nou ha tingut un cost d’aproximadament 15.000 €.


El Sea Otter Europe aixeca el teló de la seva cinquena edició - Diari de Girona\nL’entorn de Fontajau rep de nou l’afluència de públic i les World E-Bike inauguren el programa esportiu del festival\nAssistents de la present edició del Sea Otter Europe. | ANIOL RESCLOSA\nGirona i la Costa Brava són, des d‘ahir i fins demà, l’epicentre del món del ciclisme. Hi ha aterrat de nou el Sea Otter Europe, que estrena la cinquena edició i ho fa amb més ganes que mai. El gran festival d’aquest esport pren de nou l’entorn del pavelló de Fontajau i deixa enrere les limitacions de l’últim any per culpa de la pandèmia. Ahir, torn per la inauguració protocolària, l’entrada del públic a la zona expo i la primera competició. Torn per a les bicicletes, els seus accessoris i tota mena de components. Un reclam llaminer pel públic, que ha tingut una excel·lent resposta amb prop de 20.000 entrades reservades.\nD’una banda, les personalitats. L’alcaldessa de Girona, Marta Madrenas; la Secretària general de l’Esport i l’Activitat Física, Anna Caula; el vicepresident de la Federació Catalana de ciclisme, Carles Ferrer, i el director del festival, Albert Balcells. De l’altra, els visitants, que no van voler perdre el temps i ben aviat es van afanyar a provar fins a 200 models de bicis de 20 marques diferents.\nLa competició, a escena\nFira i demostracions en dansa, com també la competició. El programa esportiu s’inaugurava amb la prova de les World E-Bike Series, la Copa del Món de BTT elèctriques, inèdita fins ara a Espanya. Sandra Santanyes es va imposar en categoria femenina i el neerlandès Jeroen Van Eck va guanyar la masculina. Avui, segona mànega i d’altres proves com ara la Canyon Pirinexus Challenge o les Scott Marathon Series, entre d’altres.


PRESENTACIÓ DEL NÚMERO 34 DE QUADERNS…LES GALETES SANT JOSEP ORIOL… | PORTAL D'ENTITATS DE MONTCADA I REIXAC\nPRESENTACIÓ DEL NÚMERO 34 DE QUADERNS…LES GALETES SANT JOSEP ORIOL…\nPublicat el 21 abril 2017 per admini\nAhir dijous 20 d’abril s’ha presentat a la seu de la Fundació Cultural Montcada la revista Quaderns 34 en un acte on cal destacar el 50è aniversari del C.E.A.V. Centre Espeleològic Alpí Vallesà i l’exposició d’una projecció en vídeo de l’estudi que es va fer el 2005 als túnels del Rec Comtal.\nLa presentació, encetada per la Presidenta de la Fundació Cultural Montcada, Núria Cervera, Filla Predilecta de Montcada i Reixac des de l’any passat, i tot fent incís a la importància de la cultura, la història i el patrimoni cultural de Montcada i Reixac. L’exposició va anar a càrrec de Josep Bacardit que ens va presentar els articles que formen la revista.\nL’alcaldessa Laura Campos va finalitzar l’acte amb unes paraules relacionades amb el fet de la importància que tenen les associacions i entitats de la vila, com el cas del C.E.A.V. i la Fundació Cultural Montcada, com a elements rellevants per a fer poble i fer barri. També va tenir unes paraules a Sebastià Herèdia, recentment nomenat Fill Adoptiu del poble pels seus mèrits en la seva trajectòria social i la seva implicació en el teixit associatiu.\nLa presentació va finalitzar amb un xic de coca, mistela i per a la ocasió, el nostre benvolgut col·laborador Xavier Colomé ens va obsequiar amb una safata de galetes commemoratives del miracle de Sant Josep Oriol.\nAtès l’èxit de les galetes els assistents van demanar la recepta, el nostre amic Xavier, ha penjat (publicat) al seu “blog” una detallada explicació de com es pot el.laborar aquesta original recepta per fer les galetes ” de Sant Josep Oriol”….\nCliqueu aquesta adreça: http://montcadareixac.blogspot.com.es/2017/04/2017-recepta-galetes-sant-josep-oriol.html


20M EP08.04.2020 - 12:54h\nBarceló atribueix l'increment dels diagnosticats a l'augment de les proves realitzades mitjançant PCR.\nSegons Sanitat, ha descendit la xifra de persones ingressades en els hospitals en 173.\nDistribució del nou material de protecció arribat a la Comunitat Valenciana\nLa Comunitat Valenciana ha registrat en les últimes 24 hores un total de 212 nous casos positius per coronavirus, 103 més, després del descens del dimarts, una dada que la consellera de Sanitat, Ana Barceló, atribueix a l'augment de les proves realitzades mitjançant PCR. El nombre de morts també ha tornat a patir un nou repunt, amb 52 víctimes més, si bé la dada positiva que ha destacat és que ha descendit la xifra de persones ingressades en els hospitals en 173.\nAixí ho ha indicat Barceló aquest dimecres en la compareixença diària per a informar de l'evolució de la Covid-19 a la Comunitat Valenciana. En total, s'han registrat 7.655 positius a la Comunitat Valenciana des de l'inici de la pandèmia (d'ells 1.303 són sanitaris) i han mort 724 persones (218 d'elles usuàries de residències), la qual cosa suposa que 27 dels 52 nous morts són residents d'aquests centres.\nEntre els nous morts, Barceló ha assenyalat que hi ha dos professionals sanitaris que se sumen a la llista de víctimes des de la vesprada nit d'aquest dimarts, i ha traslladat un missatge de "solidaritat, tot l'afecte i l'abraçada virtual que ens donem des de fa temps" tant a la Sanitat com a les famílies de la resta de morts pel coronavirus. En el cas de sanitaris, si bé els contagiats des de l'inici de la pandèmia ascendeixen a 1.303, s'han donat ja 202 altes, per la qual cosa actualment segueixen afectats 1.001 professionals.\nDels 7.655 casos des de l'inici de la pandèmia, 899 corresponen a la província de Castelló, 2.803 a la d'Alacant, 3.949 a la de València i queden quatre casos sense assignar procedència. Dels 212 contagis nous detectats, 103 més que el dia anterior, 23 són de Castelló, 89 d'Alacant i 99 de València, més un sense assignar.\nRespecte als ingressos, Barceló ha detallat que hi ha 1.714 pacients hospitalitzats, la qual cosa suposa 173 persones menys que el dia anterior: hi ha 222 a Castelló (43 en la UCI), 545 a Alacant (139 en la UCI) i 947 a València (189 en la UCI).\nHan mort fins a hui 724 persones, 52 més que el dia anterior (89 a Castelló, 292 a Alacant i 343 a València) i s'han donat 1.344 altes en total des de l'inici de la pandèmia, 241 més que les últimes 24 hores (142 a Castelló, 469 a Alacant i 733 a València). Un total de 23.707 proves han donat negatives.\nQuant a la situació de les residències, s'han detectat casos en 103 d'elles, una més que en les últimes 24 hores. Han donat positiu 248 treballadors i 890 residents, dels quals han mort 218, 27 més que en les últimes 24 hores. Es mantenen sota vigilància activa sanitària 12 centres a la Comunitat Valenciana, tres a Castelló, cinc a Alacant i quatre a València.


Diumenge 5 d’abril. Taller de Biodansa amb Neus Batlle\n« Sessió nudista SPA: 21 de març de 2020\nSetmana Santa al Relax-Nat, del 9 al 13 d’abril »\nÉs una activitat vivencial basada en la música, el moviment i la trobada en grup. Aquests tres elements creen un àmbit favorable per a l’autoconeixement, el desenvolupament i l’expressió saludable de la pròpia identitat.\nPrimer hi ha una petita part verbal en la qual participants i facilitador/a intercanvien coneixements i experiències sobre la teoria i la pràctica de la biodansa, i després una segona part vivencial en la qual es realitza una seqüència d’exercicis amb música i/o veu.\nA qualsevol persona. No cal experiència prèvia, ni tant sols cal saber ballar, ja que no hi ha coreografies ni passos predeterminats, i els exercicis proposats no requereixen cap preparació ni cap constitució física especial. En no buscar-se finalitat estètica, no hi ha cap tipus de judici ni valoració, i cada persona es mou en funció del que cada música li suggereix d’acord amb les seves capacitats físiques, i també depenent del seu estat d’ànim del moment.\nDur 2 pareos, mitjons amb antilliscant (o bé anar completament descalç, ja que l’activitat es fa sense sabates), una ampolleta d’aigua i una tovallola per a la suor.\nQuins són els beneficis de practicar-la?\nEn el nostre cas, afegim als beneficis propis de l’activitat en sí els que aporta qualsevol activitat en nuesa, alliberats de la roba i del que representa. A més, la filosofia de vida del naturisme és molt afí a la filosofia de base de la biodansa. La biodansa, per exemple…\nPropicia l’alegria i el plaer de viure\nMillora l’autoconfiança i l’autoestima\nPermet actuar i mostrar-se de manera espontània i genuïna\nFacilita les relacions interpersonals\nRegula els cicles d’activitat i repòs, disminuint els estats d’estrès\nValora la potència del grup, el treball en equip i la solidaritat\nProposa un estil de vida més harmoniós…\nDiumenge 05/04/20 d’11:30 a 14h\nPreu: 15€ socis CCN o AAPNT / 20€ no socis\nPlaces limitades, imprescindible reservar plaça a través de whatsapp al 620191240\nLloc: Espai Viu, carrer Papin 31, Barcelona (a prop de Sants-Estació)\nFacilitadora: Neus Batlle, titulada l’any 2010 a través de l’Escuela de Biodanza de Barcelona, número BAR 1334 de la IBF (International Biocentric Foundation)\nSessió nudista SPA: 22 de febrer de 2020\n22 Febrer - 19:30 - 21:30\nDissabte 29 de febrer: Visita nudista a l’exposició “L’Home Nu”, Museu d’Art de Cerdanyola. 17h.\n29 Febrer - 17:00 - 19:00\nSessió nudista SPA: 21 de març de 2020\n21 Març - 19:30 - 21:30\nSetmana Santa al Relax-Nat, del 9 al 13 d’abril\nfa 11 hours, 36 minutes\nDissabte 29 de febrer: Visita nudista a l’exposició “L’Home Nu” fa 11 hours, 36 minutes\nDissabte 29 de febrer: Visita nudista a l’exposició “L’Home Nu” fa 1 day, 10 hours\nLlista d’activitats del CCN pel 2020 fa 5 days, 19 hours


L'exdiputat del PSC Toni Comín deixa el partit i confirma els contactes amb ERC\nL'exdiputat socialista Toni Comín ha anunciat que abandona la militància al PSC. Comín, crític amb la direcció actual, és el fundador de Catalunya, Socialisme i Llibertat, associació integrada en el Pacte Nacional pel Dret a Decidir. L'exdiputat considera que la formació de Pere Navarro ja no és "el pal de paller de l'esquerra" i confirma els seus contactes amb ERC.\nRedacció 05/03/2014 - 11.19 Actualitzat 05/03/2014 - 21.27\nToni Comín segueix els passos d'Ernest Maragall. L'exdiputat del PSC ha anunciat aquest dimecres que deixa la militància al partit que lidera Pere Navarro. Comín ho ha anunciat aquest matí a RAC1. Ha explicat que està redactant una carta de baixa de militància que farà arribar al partit les pròximes hores.\nL'exdiputat -que forma part del Pacte Nacional pel Dret a Decidir amb la seva organització Socialisme, Catalunya i Llibertat- ha argumentat que en la nova escena política catalana cal un gran partit de centreesquerra sobiranista i que aquest rol, ha afegit, no el pot jugar el PSC: "Ja no és el pal de paller de l'esquerra a Catalunya."\nToni Comín ha confirmat els seus contactes amb Esquerra per incorporar-se a les llistes republicanes. Fins i tot ha concretat que havien parlat de repartir-se amb Ernest Maragall la legislatura europea si Comín anava de número tres i sortien només dos diputats. Però a les últimes hores aquesta possibilitat s'hauria refredat una mica i ara es consideraria més que la incorporació de Comín quedés oberta per a pròximes conteses electorals.\nToni Comín, una possible nova fuga del PSC cap a ERC


Sega de mots: de setembre 2009\nSemblava que venia el fred, però no. A deshora ve l'aigua. Tenim tan assumit que l’estiu s’ha acabat que no concebem un espai de treva benigne. Creiem que els primers freds ja són hivernals perquè la pell havia oblidat les mànigues llargues i els ulls, mai cansats, el roig pausat i desfet d'una posta quan encara no és vespre i s’escurça la tarda. Ara, acabada la sega, quan els camps són nets i oxigenats i el marró de la terra és ben viu, enllustrat de nou, colors i llum són transparents com mai de tanta voluptat que hi vessen. Setembregen a desdir. Les figueres, grans matrones paternals, ens regalen el seu fruit de vellut només obrint les mans. La pinassa i la resina s’enretiren. Avancen regalèssia i farigola. Entre els plataners del passeig, aviat foguerons d'ocres amb torterols de fullaraca. L’aire és una esponja encotonada. Les aromes, les olors, ventades, i el mar, rugós i argentat, recobra lentament robustesa i confiança. El dia s’ha comprimit i amb ell el nostre esperit retràctil i enyoradís de calideses familiars i fumejants. Les feixugors i neguits, les incerteses, semblen ara més agudes, més punxants. Però els temors que ens esbalcen la vida només són joguines innocents en mans d’uns déus que ens distreuen i ens menen vers on volen ells que nosaltres vulguem. I l’espai, bo i petit, és tan conegut que volem, confiats, fer-hi estada. I estrenem mobles i cuina, i un llit llarg i ample. El balconet, que és tot blanc, l'omplirem de plantes. I tot serà calma.\nRetorn a plaça\nSense pujar a la muntanya cònica de Santa Bàrbara no es podia copsar la dimensió exacta dels estralls causats pel foc. Des de la part alta del poble, al barri del Castell, veies alguns serrells de la crema, restes d’un color més fosc que el verd pinassa imperant pertot. M’assaltaven la memòria records del 94 als Cingles de Bertí. Horta de Sant Joan –fins el 1919 Horta d’Ebre– és un poblet aturonat que es resguarda a si mateix a redós d’un passat templer petrificat al vell convent de Sant Salvador. Visiteu-lo, si en teniu ocasió i curiositat. Si és així, l’home que se’n cuida –n’ha escrit una guia magnífica que en algun moment haurà d’editar– us donarà, quan li pregunteu, tot tipus d’explicacions sobre la història de l’indret, sobre les pedres de la portalada, sobre el claustre, sobre els frares benedictins que ocuparen el convent a principi del segle XVI... La grandària del convent s’explica per la presència del frare que li dóna nom, fill de Santa Coloma de Farners, i que degut als miracles que se li atribuïen –no sempre del grat dels superiors– fou un frare rodamón que recalà a Horta durant dotze anys del segle XVI. La fama que tenia, i el fet que al convent s’hi impartissin classes de filosofia, va fer que el lloc tingués certa prosperitat –es calcula un màxim de quaranta-cinc frares– fins a la desamortització de 1836. Tanmateix, l’arrelada devoció popular va fer que la construcció no quedés del tot abandonada, si bé avui només és visitable l’església, el claustre –amb el segon pis descobert i desballestat– i la dependència annexa on s’acullen les exposicions temporals. Però aquest és un país ignorant i bàrbar amb el seu patrimoni, i és així que en l’escalinata d’accés –miniatura de la de Girona– hi ha gravades a la pedra, amb solcs notables, inscripcions dels quintos de diverses dècades, i en la mateixa portalada i pedres adjacents, inscripcions amb llapis o burí que donen fe de les successives visites del tot desaprofitades dels Yonas i les Yessis. L’home del convent, en preguntar-li si almenys les inscripcions a les escales eren consentides, s’arronsà d’espatlles amb resignació entre submisa i cristiana i canvià de tema tot fugint de verb i estudi.\nSi la panoràmica des d’Horta és esplèndida, des de Sant Salvador no ho és pas menys. Si des d’Horta el convent és un triangle amb l’ull diví al bell mig i la piràmide de Santa Bàrbara al darrere, invertint la visió el poble és un munt de runa ajaçada en un turó que sobrepassa en poc els cinc-cents metres. Mirant-lo, domina el color terrós de façanes i teulades, d’un secà ordenat i cadenciós des de fa segles. De l’altra banda, invertint l’angle, el verd es va enfosquint fins a pastar-se en games grises i marrons, engolint-se en remolins de llum polsosa, com de tedi ensonyat que preludia una densa migdiada. Finalment, el paisatge es difumina i s’aigualeix, s’esgota a si mateix amb tant d’espai obert.\nDes del pis, a l’esquerre de la terrassa –som a dalt de tot–, es divisen bé les eternes roques d’en Benet –que són d’un benedictisme lleugerament montserratí– i tot el flanc septentrional dels Ports. Enllà, ja a la plana i una mica a la dreta, com una lleu irritació protuberant, el poble d’Arnes és una granissada de llumets vibrants quan el sol ja és post. Uns moments abans, veiem com el pas del temps és d’un color carabassa viu, una llepolia en maceració ensucrada, delicadament encesa a foc molt lent. No saps què és el pas del temps si no has vist el sol rendir-se, ensorrar-se a Vall-de-roures. Fitar el temps a ull nu sense ferir-te, enfilat a una cadira. I que no passi, que no se’ns en vagi...\nPerò si avui Horta és coneguda és per l’empremta de Picasso. Just ara fa cent anys, hi féu visita junt amb Fernande Olivier, rememorant la primera estada del 1898-1899 en companyia del seu amic Manuel Pallarès, també pintor i fill d’Horta. Una exposició temporal de fotografies –sols una vintena de vuitanta, vingudes de París i fetes per Picasso– testimonien la vida rural i els tipus humans dels Ports a principi de segle XX. Es pot veure al convent de Sant Salvador. El contrast hi és evident i prou reconeixible com per copsar-ne l’evolució. Horta, aleshores, tenia més habitants que no pas ara, sobretot perquè els masos dels Ports estaven habitats i l’ordenació del paisatge no era aleatòria, sinó que responia a una domesticació humana curulla de feixes i terrasses de vinya i olivera.\nAvui, la natura indòmita i salvatge de la zona n’és un record despentinat. I vet aquí que mentre el zel barceloní –la “capital” queda molt lluny– tancava l’accés als Ports –no et deixen tranquil ni per vacances– ens refugiàrem al Centre Picasso, indret balsàmic amb còpies facsímils de totes les obres –esbossos i pintures– que el geni malagueny pintà al poble i de les evocacions que va fer-ne a Barcelona i a París. Endinsar-s’hi és comprendre l’origen del cubisme i de com un paisatge pot tensionar l’esperit creatiu d’una ànima sensible fins a modelar-ne la mirada amb un nou llenguatge de textures i volums. A “La bassa d’Horta” (1909) Picasso traça els cubs que són les cases. En primer terme, part d’un semi cercle trenca la trama rectilínia. És l’antiga bassa, desapareguda uns anys després.\nA l’entrada del poble, la plaça és el bastió d’un camp base des del qual el visitant pot passar de llarg seguint la carretera o bé ascendir cap al nucli a partir dels dos carrers que l’abracen i l’estrenyen aixecant-lo cap amunt. A mitja tarda, quan l’ombra és pau i treva i els sentits es deixondeixen, la plaça deixa de ser una rotonda i els tres bars del lloc s’apressen a plantar les taules i cadires. L’àgora reuneix, aleshores, druides i pagans, indígenes i passavolants en una familiaritat consentida i fraternal. El formigueig hi és constant fins ben entrada la nit i la remor ens arriba molt dèbil i somorta a través dels finestrals oberts del menjador on hem instal·lat el campament, lluny de tot. És l’expressió de lassitud del temps i dels cossos que es reuneixen a abeurar-s’hi per instint com si la bassa encara hi fos.\nAra diu que el municipi es proposa evocar-la in situ a través de la remodelació de la plaça de Catalunya, la seva ubicació original. Quina bona iniciativa, allunyada de l’asèpsia insulsa i despersonalitzada de la majoria de reformes urbanes dels nostres centres, de cubisme literal sense ànima ni alè, tan de catàleg sostenible. Que bo inspirar l’urbanisme en una fotografia i un quadre picassians. Que trist que una tórtora salvi un fanal i no la gent, que t’encimentin la plaça, que ens asfaltin el cervell. Evoquem Horta citant Wilde: “la vida imita l'art molt més que no l'art imita la vida”. I tant que sí. Bon retorn, bona Diada.


Hi ha base legal per obligar a vacunar-se de la covid-19 a Espanya? - Regió7 :: El Diari de la Catalunya Central\nHi ha base legal per obligar a vacunar-se de la covid-19 a Espanya?\nProfessionals de la medicina insisteixen que el més apropiat no és declarar obligatòria la vacuna\nefe | barcelona 14.11.2020 | 16:23\nDes del món mèdic insisteixen que no és el més apropiat declarar obligatòria la vacuna | EP\nDes del món mèdic insisteixen que no és el més apropiat declarar obligatòria la vacuna |\nLa llei de bases de sanitat nacional del 1944 i la llei orgànica 3/1986 de mesures especials per a la salut pública donen cobertura a una possible vacunació obligatòria de la covid-19, encara que alguns juristes criden a introduir nous instruments per fer-ne més efectiu el compliment.\nLes provisions aprovades en el segle passat a Espanya per a la diftèria i la verola, inclosa la possibilitat de declarar obligatòria la vacuna, facilita el camí legal perquè en el seu cas es pogués obligar a la vacunació, una mesura que si bé s'ajusta a Dret no és la més popular entre el col·lectiu mèdic per l'efecte "contraproduent" que pogués implicar.\nPerò, on diu concretament que vacunar hagi de ser obligatori?\nL'advocat expert en temes de salut i professor de la Universitat Oberta de Catalunya (UOC) José Enrique Pérez Palaci ha explicat a Efe que per començar preveuen el dret a la vida i la integritat física i la protecció de la salut tant en la Declaració universal de drets humans, com el Conveni europeu de drets humans i la constitució de l'Organització Mundial de la Salut (OMS).\nA Espanya, el títol primer de la Constitució recull el dret a la vida i a la integritat física (article 15) i en l'article 43 es desenvolupa que és competència dels poders públics organitzar i tutelar la salut pública a través de mesures preventives i de les prestacions i serveis necessaris.\nMés enllà, en la llei 22/1980, que modifica la llei de bases de la sanitat del 1944, es preveu concretament que les vacunes contra la verola, diftèria i altres infeccions podran ser declarades obligatòries pel Govern central.\n"Les vacunacions contra la verola i la diftèria i contra les infeccions tífiques i paratífiques podran ser declarades obligatòries pel Govern central quan per l'existència de casos repetitius d'aquestes malalties o l'estat epidèmic del moment o previsible es jutgi convenient", diu aquest precepte en el seu article únic.\nTambé segueix vigent un decret de l'any 1945 que va aprovar el reglament per a la lluita de les malalties infeccioses que en el seu article 21 declara que podran ser obligatòries per a tots els ciutadans espanyols les vacunacions contra la diftèria i la verola, "sent sancionades la seva falta de realització".\nPer a juristes com Pérez Palaci, "per analogia" es podria així mateix declarar obligatòria la vacuna per la pandèmia per la covid-19.\nSi bé la llei del 2002 sobre autonomia del pacient apunta que la persona afectada pot acceptar o rebutjar algunes teràpies, aquest dret a decidir té algunes excepcions, principalment el risc a la salut pública.\nAquest risc està desenvolupat en la llei orgànica 3/1986, que en el seu article 2 declara la possibilitat que les autoritats prenguin qualsevol mesura necessària per preservar la salut pública.\nPer al jurista, l'assumpte de la vacunació obligatòria és, finalment, la col·lisió de dos drets, el dret a la protecció de la salut, que preval en el cas d'una pandèmia com la covid-19, i el dret a la intimitat i privacitat.\n"Ara bé, si la normativa existent pot causar certa confusió, també l'executiu i el legislatiu poden intervenir al respecte i modificar-la introduint articles pertinents tant en el codi penal com a una nova llei orgànica o de modificació de la llei general de salut pública", ha assenyalat.\nPer a la professora de Dret Constitucional de la Universitat de Barcelona (UB) Mar Aguilera, "més que declarar l'obligatorietat en la llei, serà clau establir quines són les conseqüències de la no vacunació".\nEn conversa amb Efe, Aguilera ha dit que "és important deixar clar quines són les conseqüències i que aquestes siguin proporcionals", preceptes que haurien de preveure i valorar múltiples casuístiques com "què passa si uns pares segueixen portant al seu fill sense vacunar de la covid-19 a l'escola? ".\nDes del món mèdic, però, insisteixen que no és el més apropiat declarar obligatòria la vacuna "perquè podria tenir efectes contraproduents", ha explicat a Efe la cap de epideomología de l'hospital barceloní Vall d'Hebron, Magda Campins.\n"Si obligues a la gent, aquests poden ser més reticents. Esperem arribar a cobertures de vacunació de la població altes sense haver d'arribar a l'obligatorietat", ha dit la facultativa.\nDeu vacunes en la fase final dels assajos.\nEs pot obligar a tothom a posar-se la vacuna?.\nVacunes sÍ, canvis socials també.


Artícle sobre Torrebonica: torrent de Betzuca.\nEl nou camí públic que projecta el golf de Torrebonica ocupa la llera del torrent de Betzuca\nSegons consta en els documents a exposició pública de la llicència del projecte de camp de golf de Torrebonica i Can Bonvilà a l'Ajuntament de Terrassa, un dels camins proposats, com alternativa als camins actuals que desapareixerien, implica una invasió de llera pública. Aquest projecte de nou camí vulnera la Llei d'aigües i suposa un risc per les persones que vulguin utilitzar aquest recorregut.\nEn concret, es tracte el nou camí proposat per ponent de l'àmbit del Pla Especial del camp de golf. Una part del traçat d'aquest nou camí de ponent transcorre per la llera del torrent de la Betzuca des de l'alçada del Pla de les Figueres fins passat la via del tren. Això suposa més de mig quilòmetre circulant per l'àmbit de la llera. Aquesta particular ubicació d'un camí que té com a vocació el ser d'ús per vianants i bicicletes\nplanteja un seguit de problemes i irregularitats.\nNo consta en dels documents presentats a exposició pública ni en l'expedient administratiu cap autorització de l'administració que permeti l'ocupació de la llera com la que planteja el projecte.\nEl fet de que no es tracti d'un estricte pas transversal a la llera sinó un llarg recorregut (de més de mig quilòmetre) seguint el curs del torrent de la Betzuca fa que aquest itinerari posi en greu perill els ciutadans i\nciutadanes que utilitzin aquest camí. Per tant, no és una alternativa viable ni segura a l'actual xarxa de camins públics.\nEl torrent de la Betzuca és un curs d'aigua intermitent però de característiques fortament torrencials, com així ho demostra l'amplada de la seva llera i la història recent d'aquest torrent. A diferència d'altres torrents de la zona, el torrent de la Betzuca te la seva capçalera a la Serralada Prelitoral i concretament recull les aigües de les vessants abruptes de la Mola. Al ser receptor de les aigües que s'escolen per aquesta peculiar conca li confereix un règim torrencial molt marcat. Per tant no és admissible que un camí es siti precisament sobre aquesta llera tant pel risc civil que suposa com per la més que previsible destrucció del hipotètic camí que s'hi construís. Amb aquests fets el promotor incompleix l'acord de garantir un itinerari alternatiu i viable a l'existent.\nD'altra banda hi ha d'altres perills o riscos pels possibles usuaris associats a la proposta de traçat . En primer lloc, el camí circula just per sota de talussos verticals poc consolidats que s'estan esllavissant\nactualment, per tant és evident, que també en aquest aspecte, caldria buscar un nou itinerari alternatiu. El pas del camí de vianants per sota de la via del tren en l'àmbit de la llera també és un altre punt crític i\nCal recordar que el projecte de camp de golf de Torrebonica i can Bonvilà provocaria la pèrdua neta de 9 quilòmetres de pistes i camins que avui dia garanteixen l'ús públic d'aquest espai natural. Aquesta dada és el resultat després de descomptar els nous camins que es proposen com substituts dels actuals.\nEl Vallès, 23 de juliol de 2001\ntelf: 93 717 18 87 fax: 93 717 19 63\n[Coordinadora Via Verda de Cerdanyola] [Camps de golfos]


Varixio: tractament innovador per eliminar les varius sense cirurgia\nby Dr. Josep Comerma | març 4, 2022 | Escleroteràpia amb microescuma\nL’escleroteràpia és una tècnica utilitzada per eliminar les varius sense necessitat de cirurgia. L’agent esclerosant, que és una esclerosi química, s’injecta a la vena a tractar, fent que la vena es “cremi” per dins i eliminant la variu de forma permanent.\nHi ha molts agents esclerosants disponibles, però la microescuma s’ha convertit en la tècnica més versàtil perquè causa menys dolor i hematomes que altres agents esclerosants. En aquest article parlarem del tractament més innovador d’escleroteràpia amb microescuma VARIXIO.\nL’escleroteràpia amb microescuma VARIXIO\nA la consulta del Dr. Comerma hem fet un pas endavant en el tractament de varius gràcies a la nova tecnologia d’escleroteràpia com a microescuma oferida per VARIXIO, un sistema avançat d’escuma esclerosant per al tractament de varius de qualsevol mida.\nQuins avantatges ofereix l’escleroteràpia amb microescuma VARIXIO?\nL’escleroteràpia amb microescuma VARIXIO ofereix els avantatges següents:\nEs tracta d’una escuma d’alta qualitat gràcies a un procés estandarditzat i optimitzat de l’esclerosant utilitzat.\nPermet preparar escuma a concentracions molt baixes d’esclerosant, evitant així el risc de sobredosificació. A més, fa que els resultats posttractaments no siguin tan incòmodes per al pacient i millora els resultats estètics.\nÉs un agent esclerosant que irrita menys la vena tractada, cosa que redueix el risc d’hematomes.\nTé un bon perfil de seguretat perquè és un agent esclerosant de baixa toxicitat.\nL’escleroteràpia amb microescuma VARIXIO és eficaç en el tractament de varius de qualsevol mida, des de les més petites (aranyes vasculars) fins a les més grans.\nL’escuma esclerosant s’injecta a través d’una agulla molt fina, cosa que minimitza el dolor i les molèsties associades a l’escleroteràpia.\nA més, l’escleroteràpia amb microescuma VARIXIO permet tractar les venes més grans en una sola sessió, cosa que millora l’eficàcia del tractament i estalvia temps.\nSi estàs pensant tractar i eliminar les varius sense cirurgia mitjançant el tractament d’escleroteràpia amb microescuma, no esperis més i posa’t en contacte amb nosaltres per reservar una cita! Et sorprendrà com n’és de fàcil eliminar les varius amb aquesta nova tecnologia.


MONOGRÀFIC: La Mediació en l'àmbit de l'Arquitectura\nDilluns 17 de febrer de 2014,\nJavier Wilhelm i Maria Munné, Codirectors del Màster en Mediació Professional de l'idEC (Universitat Pompeu Fabra),\nLa Mediació és un sistema de resolució de conflictes que, des dels anys 90, ha incrementat la seva activitat en el nostre país en aquells àmbits en els que la interacció personal i professional és necessària per a l’entesa entre les parts.\nEn aquest sentit, la Directiva 2008/52/CE, del Parlament Europeu i del Consell Europeu, sobre mediació en assumptes civils, promulga afavorir la mediació com a procediment de gestió dels conflictes i insta als Estats membres a incorporar en la seva legislació interna la mediació per a gestionar els conflictes interns.\nSeguint aquesta directiva, a Espanya la mediació mercantil es regula amb abast estatal en el “Real Decreto Ley 5/2012”, del 6 de juliol, per a resoldre conflictes entre professionals i clients o entre socis.\nA més, la Llei de Mediació en l’Àmbit del Dret privat de 2009 regula conflictes entre veïns que afecten directament la tasca de l’arquitecte com a la instal·lació d’un ascensor o la millora d’una façana.\nAquest Monogràfic pretén donar una visió general de la mediació davant aquest panorama legal, lligat a la necessitat social i professional fan que actualment, la mediació sigui una eina indispensable per a resoldre conflictes en molts camps professionals, entre ells el de l’arquitectura. Les relacions i la casuística que poden esdevenir font per a l’exercici de la mediació en aquest àmbit son: Professional/client, Professional – Proveïdor/constructor, Professional/veïns, Client veïns o entre veïns, Professional – Administració i entitats asseguradores, etc.\nAula 2 Escola Sert - Carrer Arcs 1-3, 5a. planta


L’Ajuntament de Cullera convertix el Parc de l’Oasi en un racó floral | RiberaBaixa.info\nJordi Mayor destaca que la iniciativa pretén «recuperar eixa primavera que no vam tindre»\nEl Parc de l’Oasi de Cullera vestix este cap de setmana una explosió de flors i color. L’Ajuntament de Cullera s’ha sumat a ‘Torna la primavera’, una iniciativa de la Diputació de València per tal de reactivar un dels sectors més afectats per la pandèmia com ho és el florista.\nÉs per això que distints tipus de rams i de flors decoraran el Parc de l’Oasi situat en el passeig marítim i serà un atractiu més per a la ciutadania i els turistes de Cullera.\nL’alcalde, Jordi Mayor, ha destacat que es tracta d’un xicotet impuls per al sector florista que també ha vist afectada la seua activitat com a conseqüència de la Covid-19 veient suspeses setmanes importants per al seu treball. «La iniciativa és un recolzament a un dels gremis que ha patit una crisi doble de la Covid-19, no només tancant els seus negocis sinó que també han vist com activitats com les Falles no s’han pogut dur a terme», explica.\n«El que volem és mostrar la feina dels qui treballen la flor i recuperar eixa primavera que no vam tindre per culpa de la Covid-19», expressa la màxima autoritat local.\nPer altra banda, una de les responsables de l’equip de floristes que s’ha encarregat d’este muntatge a Cullera, Sandra Llopis, ha manifestat que Cullera és «un lloc ideal per a fer-lo i que la gent i el turisme puga arrimar-se i disfrutar-lo».\nEn esta decoració els visitants poden trobar ecologia, molt de verd i naturalesa. A més, tal com informa Llopis «hem eliminat tot el plàstic que hem pogut perquè volem preservar el mar i per això també es una iniciativa ecològica».\nEn esta exposició participen 10 floristes de Cullera, d’altres ciutats de la Comunitat Valenciana i de Madrid.\nPublicació següentAlmussafes obri el termini per a sol·licitar les ajudes extraordinàries a autònoms i microempreses\nPublicació anteriorSueca també tanca les platges al públic en horari nocturn per tal d’evitar nous contagis


#Gironella és terrorífica 10a Fira de la Tòfona del Berguedà 1r Festival de Màgia de Bagà "El Pont Màgic 20a Marxa-Homenatge als Maquis 22è Pessebre vivent de La Pobla de Lillet 25N 27a Fira del Bolet i del Boletaire de la Pobla de Lillet 2a Setmana de la llengua francesa i de la francofonia del Berguedà 2n cicle de cinema de l'EOI 30è aniversari del Casal de la Gent Gran d'Avià 30è aniversari PENINA i GOSOLANA 38è Festival Internacional de Cant Coral Catalunya Centre 40 Anys de Sant Salvador a Sant Jordi 6è Cicle de música per a la ciutat A les tardes juga al carrer a GIRONELLA A les tardes juga al carrer BERGA activitats infantils activitats Teatre Patronat de Berga Audicions de sardanes ball Ball i dansa Balls a la fresca a l'Ametlla de Merola BdeGust 2017 Berga bolet 2017 BERGA ÉS ESPLÈNDID! Berguedà Folk 2017 Cal Metre reviu! caramelles caramelles 2018 Carlinada 2017 Carnaval de Berga 2018 Carnaval de La Pobla de Lillet 2018 Carnestoltes de Bagà 2018 Carnestoltes de Gironella 2018 Carnestoltes de Guardiola de Berguedà 2018 Carnestoltes de Puig-reig 2018 Castanyada a Guardiola de Berguedà 2017 Cicle Culturitza't Cicle de Cinema d’Estiu Cicle de cinema social FIXA'T 2017 cinema cinema 15 - 18 març cinema 19 - 22 abril Cinema a Berga: Little Boy cinema al Teatre Patronat de Berga conferència convivium festival d'estiu 2017 Correllengua Avià 2017 Curset de sardanes infantil i juvenil 2017 Dia Mundial de la Diabetis 2017 docs barcelona El diari d'Anna Frank El Retorn dels Càtars 2017 els elois 2017 Els Pastorets de Berga 2017-2018 Estiu 1993 Exposició Femap 2017 Festa de Sant Jordi de l'Ametlla de Merola 2018 Festa de Sant Pere de Madrona 2017 Festa del Bolet de Cal Rosal 2017 Festa Major a l'Ametlla de Merola 2017 Festa Major Cal Bassacs Festa Major d'Avià 2017 Festa Major d'Estiu de Vilada 2017 Festa Major d'Olvan 2017 Festa Major de Bagà 2017 Festa Major de Borredà 2017 Festa Major de Casserres 2017 Festa Major de Cinquagesma 2017 Festa Major de Gironella 2017 Festa Major de Gósol 2017 Festa Major de Guardiola de Berguedà 2017 Festa Major de la Nou de Berguedà Festa Major de la Plana 2017 Festa Major de la Rodonella 2017 Festa Major de la Valldan 2017 Festa Major de Maçaners 2017 Festa Major de Montclar 2017 Festa Major de Montmajor 2017 Festa Major de Puig-reig 2017 Festa Major de Saldes 2017 Festa Major de Sant Corneli 2017 Festa Major de Sant Jaume de Frontanyà 2017 Festa Major de Sant Miquel 2017 Festa Major de Terradelles 2017 Festa Major de Vallcebre 2017 Festa Major de Vilada 2017 Festa Major del Roser 2017 Festes de la Baronia de Pinós 2017 Festes de Sant Joan de Cal Marçal Festes del barri de la Font del Ros Festes del barri del Tossalet de les Forques 2017 Festival de Primavera al Monestir de Sant Llorenç Festival d’Estiu a la Baells 2017 Festival tardor Monestir Sant Llorenç Festival Utopia Final de la Copa del Rei 2017 Fira de Maig Fira de maig 2018 Fira de Sant Martí 2017 Fira de Santa Tecla 2017 Fira del Coneixement Fira del Coneixement - Edició 2018 Fira del motor de Gironella 2018 Fira Flor de Neu 2018 Fira Internacional del Formatge de Berga 2018 forum 10 2017 Gala de Queralt 2017 Hamlet dramaturg IX Festa dels Templers de Puig-reig JORNADES TEMPLERES de Bagà 2018 Juguem Jugant 2017 L'entrefils 2018 La Corrida 2018 La Família Addams La Fireta 2017 La Paradeta 2017 Las cloacas de interior Maridatge vins i formatges Mostra de cinema d'autor Nínidress Nits Musicals Open d'Espanya i Copa Catalana DH Avià Parc de Nadal a La Pobla de Lillet Pastorets de l'Ametlla de Merola 2017 Patum 2017 PATUM 2018 patum de la pietat 2017 Projecció PÀTRIA projeccions 18 i 21 gener 2018 projeccions cinema Quin Quinto 2017 Rescatem la Memòria Recuperem la Dignitat Roseret 2017 Salut a l'estiu Setmana Homenatge a la Gent Gran d'Avià 2017 Setmana Jove de Gironella 2017 Setmana Saludable del Berguedà SOMRIU Cap nen sense joguina SonaB Folk T'EXPLICO UN VIATGE 2017 TURBINA: Festival d’Arts Escèniques 2017 un món millor Uns Pastorets Infantils Vermusic & Market VII Festival Catalunya Celta Vine a jugar al SSIB d'estiu a GUARDIOLA DE BERGUEDÀ Vine a jugar al SSIB d’estiu a AVIÀ xerrada\nExposició inclosa dins dels actes de la Setmana Bio.\nExposició “Agricultura Ecològica”\njun 1 – jun 13 tot el dia\njun 4 – jun 11 tot el dia\nInscripcions: 100€ (Pagar el mateix dia de torneig, abans de començar el 1r partit). Premis: 1r: 300€ / 2n: 1 pernil Informació: 690 372 893 (Ferran) / www.atgironella.com Organitza: CF\nXXII Torneig de Futbol 7 Masculí Vila de Gironella\nDiàlegs per les idees i les propostes des d’un espai per a la confiança on mantindrem converses horitzontals i complexes. 11.30h, concentració a la plaça del monestir 12 a 12.40h,\nFòrum obert per la cultura de la República\njun 10 @ 11:30 – 19:30\nUn llibre de Lluïsa Julià. Hi intervindran Quirze Grifell i l’autora del llibre, Lluïsa Julià. Organitza: Omnium Berguedà.\nPresentació del llibre ‘Maria Mercè Marçal. Una vida’\nPavelló de Suècia (Casal d'Europa) - Berga\nAmb la presència de: Montse Barniol, alcaldessa d’Alpens Judit Carreras, alcaldessa d’Olvan de 2007 a 2015 Montse Venturós, alcaldessa de Berga\nDEBAT Dones a la política\njun 11 @ 12:00\nGaudeix de bona música amb un vermut a Sant Llorenç! Versions en format acústic acompanyada de la seva guitarra, un pedal de veus i diferents instruments complementaris com harmònica i\nVermuts amb música: Laura Luceño\nAprenem a integrar el que pensem, el que sentim i el que fem. Amb Vicenç Costa (Vivekdrishti) i Eva Carreras : professors de ioga i terapeutes de teràpia de polaritat.\njun 11 @ 9:30 – 13:00\nEl Buit (c/Pau Casals nº51 - PUIG-REIG)\nRegata IOM Consulta el programa complet del Festival d’Estiu a la Baells 2017 AQUÍ.\nPont de Cercs\nEscola de Ballet i treball corporal MªAlba. A benefici de Càritas.\nA la nit, música amb DJ ROGER KREEX\nSessió musical Bar La Plaça\nBar La Plaça (Pl. del Forn, BERGA)\nDurant un cap de setmana s’impartirà, al Parc Natural del Cadí-Moixeró i al Centre d’Interpretació La Maison des Loups, aquest curs, una aproximació al món d’aquest gran predador. Més informació\nCurs: Ecologia i etologia del llop\njun 17 – jun 18 tot el dia\nCentre del Parc Natural del Cadí-Moixeró i altres (BAGÀ)\n30 poemes de Pere Quart en el 30è aniversari de la seva mort. Teatre amb Jaume Forès i Laura Riera. Joan Olivé, amb el pseudònim Pere Quart, va escriure alguns del\nA través d’una experiència sonora, visual i gastronòmica ens aproparem a la figura de l’Abat Oliba. Preu: 60 € (amb Menú Degustació)\nSopar temàtic Abat Oliba\nSortida per conèixer el cel nocturn de Saldes, municipi amb el qualificatiu d’Espai amb un Cel Nocturn de Qualitat. Farem una passejada per les principals constel·lacions d’aquest mes, que estan\nSortida guiada: Saldes, cel nocturn de qualitat\nCentre d'Interpretació del Massís del Pedraforca i de la mineria (SALDES)\nItinerari En aquesta ocasió sortim del Xalet-Refugi de Coll de Pal (Diputació de Barcelona), situat poc abans d’arribar al punt quilomètric 17 de la carretera BV-4024 que va de Bagà\nXXVII CAMINADA POPULAR DE BAGÀ\njun 18 @ 8:00


Aprèn a construir una casa de l’edat de bronze – www.dijousbo.es | 17 novembre 2022 | Dijous Bo Inca\nAprèn a construir una casa de l’edat de bronze\n28 octubre, 2014 1 min read0\nVols saber com feien les seves cases els nostres avantpassats de l’edat de bronze? Una activitat de la tercera fira d’Inca permetrà als escolars conèixer millor una època de la prehistòria que va tenir els seus inicis sobre 3.000 aC i es va desenvolupar durant gairebé 2.000 anys. El taller per a nins “Viu l’època del bronze” escenificarà diumenge que ve la construcció d’una naveta, un habitatge d’aquesta època.\nEl taller, que es desenvoluparà des de les 10.30 hores al carrer de Sant Francesc, està coordinat per l’arqueòloga Magdalena Sastre i té com a objectiu que els nins coneguin millor el ric patrimoni arqueològic de les Illes Balears.\nSastre explica que “els nins podran aprendre com construïen les seves cases els nostres avantpassats de l’edat de bronze. Era una tasca de tots, i crec que és fonamental que els menors vegin com era i és d’important el treball en grup per a una millor cohesió social”.\nLa responsable del taller ressalta que a Balears “tenim un gran patrimoni arqueològic, però és molt poc conegut”, i creu fins i tot que “la cultura talaiòtica podria ser a Balears una alternativa més al turisme tradicional, però clar, com captarem aquest tipus de turisme si ja els que són d’aquí tot just la coneixen”.\nSastre destaca que a Mallorca “hi ha molts jaciments arqueològics” i vol aprofitar el taller de diumenge perquè siguin una mica més coneguts: “Els nins vindran amb els seus pares i pot ser una bona ocasió perquè sàpiguen on poden visitar un jaciment.”\nSobre l’interès que pot suscitar el taller de diumenge, no en té dubtes: “L’arqueologia sempre fascina, i als nins encara més. A més de la construcció de la naveta, també farem un taller de ceràmica i un altre de joies pròpies de l’edat de bronze. Podrem fer tot això gràcies al material que ens deixa Arqueouib, un grup d’investigació de l’àrea de prehistòria de la UIB.”\nPrevious Tots a ballar amb Cofre Antic\nNext Fira de la Sostenibilitat o la lluita per un món millor


Duran afirma que "no és just" dir que els jutges actuen "per criteris polítics" en el Procés\nL'exlíder d'Unió augura noves eleccions perquè a Puigdemont li interessa que "continuï el conflicte"\n2 min. Barcelona 17/04/2018 11:47\n651x366 Duran afirma que "no és just" dir que els jutges actuen "per criteris polítics" en el Procés Duran afirma que "no és just" dir que els jutges actuen "per criteris polítics" en el Procés\nL'exlíder d'Unió Democràtica de Catalunya (UDC), Josep Antoni Duran i Lleida, ha afirmat aquest dimarts que "no és just" dir que els jutges que estan instruint les causes contra els líders del Procés estan actuant "per criteris polítics" perquè la presó preventiva s'aplica a "uns i altres", no només a independentistes. "Jurídicament, no acabo d'entendre ni comparteixo l'aplicació de la presó provisional", ha remarcat davant les crítiques de les forces independentistes a la politització de la justícia.\n"No m'agraden els termes en què l'estan utilitzant alguns jutges, però em serveix tant per no estar d'acord quan es tracta de polítics independentistes com quan es tracta de polítics del PP, que també han estat en aquesta condició, durant anys, a la presó", ha assenyalat. En una entrevista a TVE, Duran incidia així que "no és just dir-li a la gent que això és una decisió polititzada contra l'independentisme" perquè "no és cert que aquest jutge o el que sigui actua per criteris polítics", agradin o no les resolucions que adopti.\nD'altra banda, Duran s'ha referit a la situació a Catalunya i ha vaticinat que es convocaran noves eleccions perquè el president Carles Puigdemont, exiliat a Berlín, "controla molt la situació i li interessa" que "continuï el conflicte" , perquè "el dia que hi hagi president de la Generalitat, ell deixarà de ser referent". "No facilitarà en cap cas que hi hagi govern estable", ha sentenciat.\nSobre la internacionalització del Procés, Duran ha comentat que si bé "ara, amb la intervenció de la justícia en tres països és més notícia, siguin quines siguin les decisions dels jutges", això "no canviarà la posició dels governs dels estats europeus" sobre Catalunya. "Europa no vol de cap de les maneres la independència i la creació d'un nou Estat. Europa està a favor d'unir els estats existents, no de crear-ne de nous. No és que siguin anticatalans o proespanyols, és que això no té cabuda en un projecte europeu que sap que si té alguna mena de possibilitat d'existir en el futur serà a còpia d'unir-se més, no de trencar el que hi ha", ha conclòs.


Alimentació – Pàgina 2 – Curiositats.cat\nAlimentació\tdur, galetes, humitat, pa, tou\nPer què, amb el pas del temps, el pa es posa dur i les galetes s’estoven?\nToni ⋅ 24 abril 2017\nObres un paquet de galetes. Te’n menges unes quantes i la resta queden oblidades al fons de la prestatgeria. Quan les descobreixes, una setmana després, cal llençar-les a les escombraries perquè han adquirit una desagradable textura tova. Amb el pa passa tot el contrari. Només amb un dia -o dos, si la barra és de […]\nAlimentació\tanxova oliva, farcir olives, olives\nToni ⋅ 30 novembre 2016\nSegur que tots nosaltres ens hem preguntat alguna vegada com es desossen les olives, i què és aquesta marca en forma de creu que apareix en un dels costats de la mateixa. Doncs avui ho veureu a través d’un vídeo.\nAlimentació, Cos humà i salut\taliments per els refredats, prevenció dels refredats, refredats, refredats hivern, vitamina c\nToni ⋅ 15 novembre 2016\nAlimentació\tconsumer, higiene, pell pollastre, pollastre\nÉs bo menjar la pell del pollastre?\nToni ⋅ 27 juny 2016\nEliminar o no la pell del pollastre. Què és el millor? Des del punt de vista de la seguretat alimentària, no queda clar que eliminar-la suposi unes majors garanties i, per tant, menys riscos. Si bé és una de les parts de l’animal amb una possible contaminació microbiana important, seguir unes pràctiques adequades de cocció […]\nAlimentació\tembolcall blau, pinya, sugus, wrigley\nPer què són de color blau els ‘Sugus’ de pinya?\nToni ⋅ 13 abril 2016\nHi ha moments de la vida en els quals t’adones que el món és un lloc molt estrany. Un d’ells és quan et diuen que el Sugus blau és de pinya. A partir d’aquest moment i durant anys, la misteriosa relació entre aquest color i aquesta fruita serà un tema de conversa recurrent.\nAlimentació\taliments, caducitat, iogurt caducat, làctics\nEs pot menjar un iogurt caducat?\nToni ⋅ 16 març 2016\nTard o d’hora, tots els aliments caduquen. Només els que tenen un percentatge per sota del 15% d’humitat, com la mel o els cereals, resulten pràcticament eterns. No obstant això, els iogurts, no estan dins d’aquest grup, ja que superen el 85% d’humitat, la qual cosa permet el creixement de microbis que poden resultar tòxics. […]\nLes ampolles de vidre mantenen la cervesa fresca durant més temps. No obstant això si la cervesa es deixa al sol de forma perllongada aquesta comença a fer una olor molt desagradable. Això passa perquè els rajos ultraviolats descomponen els àcids alfa del llúpol que reaccionen amb el sofre present en la cervesa i formen […]


ALLEN FRANCES (ARTICLE LA VANGUARDIA)\nConvertimos los problemas cotidianos\nEl psiquiatre Allen Frances (1943, Nova York) afirma en una recent entrevista a La contra de La Vanguardia (19/09/14) que el nou objectiu de la indústria farmacèutica són els nens i els adolescents perquè són clients de llarga durada. Frances, que va dirigir durant 40 anys el DSM, Manual de diagnòstic estadístic, afirma que el nou DSM5 afegeix molts transtorns mentals nous i flexibilitza les normes per diagnosticar els que ja hi ha.\nEntre d’altres, un augment espectacular dels diagnòstics en TDAH entre nens i adolescents. “L’autisme, el transtorn bipolar infantil i el TDAH es diagnostica al 20% dels nens, dels quals un 10% estan medicats. ” Un èxit per a una indústria que mou més de 30.000 milions de dòlars anuals als EE.UU i un fracàs per als afectats ja que “els estudis demostren que a llarg termini els nens i nenes medicats no milloren el seu rendiment escolar, només ho fa un 2%.”\nA casa nostra, TDAH Catalunya, l’associació privada de referència (www.tdhacatalunya.org), ens recorda que no hi ha una prova diagnòstica definitiva per a aquesta malaltia. Malgrat les escales específiques empreades (ADHD RS –Du Paul- , Conners, EDAH), les escales de psicopatologia general (BASC, SDQ) i les entrevistes semiestructurades (DICA IV, K-SADS) el diagnòstic s’elabora a partir d’entrevistes amb el nen/a, els pares, l’escola i amb una exploració físico-psicològica del pacient.\nQuin és el resultat? Cada dia es diagnostiquen més transtorns per dèficit d’atenció amb o sense hiperactivitat: entre un 4,57 i un 10,81% dels infants catalans, és a dir, de 2 o 3 nens per a cada classe a cada escola de Catalunya als que caldria afegir 2 o 3 alumnes més amb altres transtorns associats a l’aprenentage o a la conducta.\nUn augment espectacular dels diagnòstics i dels tractaments farmacològics no significa que el THAD no existeixi. Aquells que el pateixen viuen en un conflicte permanent perquè veuen les seves vides afectades no només en l’àmbit de l’aprenentatge o a l’escola sinó en aspectes emocionals com ara la impulsivitat, la poca resistència a la frustació o la imprevisibilitat. Tot i així, hi ha moltes mancances i molts interessos creats en tot aquest procés d’excès de diagnòstic, excès de medicació i rebaixes d’exigència escolar que poden hipotecar el futur dels nois i noies\nMestres que veuen com, a més de les retallades, el nombre d’alumnes per classe augmenta mentre la seva capacitat d’observació, detecció i atenció disminueix (no sempre és possible atendre un nen que simplement demana afecte i que s’estigui per ell). “Seria molt millor invertir en classes reduïdes i en espais per a practicar l’esport enlloc de tractar un problema escolar amb medicació”- ens recorda Allan Frances-. Centres escolars que encara no disposen d’un protocol ben estructurat i objectiu provocant que cada escola vagi a la seva detectant, derivant i aplicant mesures que, en el millor dels casos, impliquen un guirigall de professionals (mestres, tutors, psicopedagogs, psicòlegs externs, família..) per acabar amb una retallada del nivell d’exigència acadèmica (què faran aquests alumnes el dia de demà en un món laboral com el que tenim?). Familiars que pateixen molt aquesta falta de coherència i resposta, però també famílies que no han pogut o no han sabut atendre les necessitats dels seus fills i filles i troben una mena d’exculpació en el diagnòstic i un alliberament en el tractament. Metges que diagnostiquen en 7 minuts un pacient que amb prou feines coneixen...\nUn coach pot oferir un canvi de perspectiva tan urgent com necessari. Treballar per objectius i reptes és un procés que ajuda a la persona a donar el millor de si mateixa, creant estratègies i buscant ser proactiva davant la seva situació. Amb el coaching s’educa la consciència enlloc de seguir un llibre de text o afeccionar-se a les pastilles.Importa on ests, on vols anar i quins mecanismes tens al teu l’abast per aconseguir-ho.El coach treballa d’una manera compromesa amb els nens i adolecents, però resulta molt efectiu amb els familiars i els mestres perquè té un inici i un final molt determinat i perquè proporciona eines i habilitats (no medicaments, ni rebaixes acadèmiques) que generen confiança, motivació, optimisme i seguretat.


La tecnologia i la seva utilitat per la tercera edat. | Fundació Mutua de Propietarios\nLa tecnologia i la seva utilitat per la tercera edat.\nLa tecnologia no és només “cosa de joves”.\nEn general les persones de la tercera edat consideren que la tecnologia “es cosa de joves” i que no té res a veure amb ells. Tot i així, actualment existeixen dispositius i aparells tecnològics que poden facilitar molt tant la vida de les persones grans, com de les persones que se’n fan càrrec.\nLes barreres arquitectòniques a l’hora d’accedir a l’habitatge són un problema al que es veuen confrontades un gran nombre de persones grans a diari i que moltes aconsegueixen resoldre gràcies a la tecnologia amb l’ús d’ascensors, plataformes elevadores, plataformes salva-escales, aparells elevadors, etc. De fet, cada vegada més institucions, com és el cas de la Fundació Mutua de Propietarios, ofereixen ajudes a l’accessibilitat per realitzar la instal·lació d’aquest tipus de solucions i un altre tipus d’intervencions en els espais comuns dels edificis.\nUn gadget per la tercera edat que s’està popularitzant al nostre país és el pastiller electrònic. Aquest aparell resulta molt útil per recordar que a la gent gran quan s’ha de prendre la seva corresponent medicació, ja que es poden programar avisos (sonors i visuals) per les diferents preses diàries. Molts d’aquests dispositius també permeten veure a la seva pantalla les preses que han omès i pràcticament tots els models del mercat inclouen una tanca de seguretat per dispensar només les dosis definides a les hores indicades, amb la finalitat d’evitar automedicació en casos d’usuaris amb pèrdua de memòria o malalties com l’Alzheimer.\nEls “wearables” que estan tan de moda de avui en dia també poden ser aparells interessants per la tercera edat; és el cas de les polseres d’activitat, ja que el seu maneig és més senzill que el d’un ”smartwatch” o el propi telèfon mòbil. Aquests dispositius porten GPS incorporat i, depenent del model, permeten mesurar certs paràmetres de l’activitat de l’usuari, com la quantitat de passes que pot realitzar en un dia, el seu pols real, o monitoritzar el son. De fet, poden ser una opció molt interessant no només per a les persones grans a qui els agradi la tecnologia, sinó per persones una mica més dependents, ja que permeten a les persones que se’n fan càrrec conèixer dades sobre la seva activitat diària, qualitat del son, o inclús saber on es troba la persona en aquest moment.\nÉs per això que la tecnologia no té perquè associar-se només a la joventut. Les nostres persones grans també poden beneficiar-se dels avenços tecnològics amb els que comptem a la nostra societat avui en dia.


S’estrena la Rastro Tapa a Ripoll - Ajuntament de Ripoll\nAquest dijous, 2 de juny, es va estrenar la iniciativa de la Rastro Tapa a Ripoll, amb botigues al carrer al centre de la vila acompanyant la ja consolidada Ruta de la Tapa. Es tracta, per tant, d’una aposta per unir comerç i gastronomia a la vila.\nEn total, s’hi van adherir fins a 21 establiments. 15 botigues del centre van obrir fins més tard del seu horari habitual, en concret fins a les 21 h, i a banda hi va haver un petit mercat a la plaça de Sant Eudald amb vuit parades. D’aquestes, sis eren d’establiments situats a la zona de la carretera de Barcelona o del carrer Progrés, mentre que dues més eren parades que ja solen participar al Mercat dels Encants de Ripoll. Els bars i restaurants van oferir, com cada dijous, les seves tapes del dia.\nDes de l’Ajuntament es valora positivament la iniciativa, que també ha tingut una bona rebuda per part d’alguns establiments que ja han manifestat la intenció de repetir-ho una segona vegada. Des del consistori no es descarta continuar organitzant la Rastro Tapa en més ocasions durant aquest estiu. Un esdeveniment que és possible gràcies a la col·laboració conjunta de l’Ajuntament, la Ruta de la Tapa, Ripoll Comerç i la Diputació de Girona.


Country Hearth Inn & Suites - Cayce / Columbia Cayce (SC) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 7 allotjaments a Cayce (SC).\n3020 Charleston Highway, Cayce, Cayce (SC), Estats Units, 29033 - Veure al mapa\nTé alguna pregunta per a Country Hearth Inn & Suites - Cayce / Columbia?\nMés informació sobre Country Hearth Inn & Suites - Cayce / Columbia\nPer als viatgers què vulguin captar les imatges i els sons de Cayce (SC), Country Hearth Inn V73029 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nSimplement imagini's totes les comoditats i diversions que vostè espera de Vantage Hospitality i afegeixi-hi el comfort de la seva llar. L'allotjament ofereix instal.lacions per a minusvàl.lids, aparcament de cotxes, servei de bugaderia, conserge, caixa forta per garantir el màxim confort possible.\nEls clients poden triar d'entre 999 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Country Hearth Inn V73029 la base perfecta per a gaudir de la seva estada a Cayce (SC).